PATVIRTINTA

Rokiškio r. savivaldybės administracijos

direktoriaus 2018-03- įsakymu Nr. AV-

**NACIONALINIO MOKINIŲ PASIEKIMŲ PATIKRINIMO ORGANIZAVIMO, VYKDYMO IR VERTINIMO ROKIŠKIO RAJONO SAVIVALDYBĖJE 2018 METAIS TVARKOS APRAŠAS**

1. **BENDROSIOS NUOSTATOS**
2. Nacionalinio mokinių pasiekimų patikrinimo (toliau- Patikrinimas) organizavimo, vykdymo ir vertinimo Rokiškio rajono savivaldybėje 2018 metais tvarkos aprašas (toliau-Aprašas) parengtas vadovaujantis LR Švietimo ir mokslo ministro 2017-01-04 įsakymu Nr. V- 6 patvirtintu Nacionalinio mokinių pasiekimų patikrinimo organizavimo ir vykdymo tvarkos aprašu, Nacionalinio egzaminų centro parengta 2018 m. nacionalinio mokinių pasiekimų patikrinimo vykdymo savivaldybėse bendrąja vykdymo tvarka (rekomendacijomis) ir 2018-01-31 bendradarbiavimo sutartimi Nr. F3-40/DS-65, pasirašyta Rokiškio r. savivaldybės administracijos ir Nacionalinio egzaminų centro direktorių.
3. Savivaldybė, dalyvaudama Patikrinime, vadovaujasi nuostata, jog Patikrinimo rezultatai negali būti naudojami mokyklų lyginimui (reitingavimui). Patikrinimo rezultatai turi būti naudojami kiekvieno mokinio pažangos gerinimui ir savalaikės mokymosi pagalbos užtikrinimui, mokyklų veiklos tobulinimui, ugdymo proceso suasmeninimui.
4. Specialiųjų ugdymosi poreikių (SUP) turintiems mokiniams būtina sudaryti specialiuosius jų poreikius atitinkančias sąlygas, vadovautis NEC parengtomis Rekomendacijomis dėl SUP mokinių dalyvavimo patikrinime - <http://www.nec.lt/failai/6732_Rekomendacijos_del_spec.mokiniu_dalyvavimo_NMPP.2017.pdf>
5. 2 klasės mokinių pasiekimų patikrinimas, taikant Patikrinimo diagnostinius įrankius, turi vykti mokinių klasėse, vykdant Patikrinimą turi dalyvauti ir mokinių darbus vertinti vertinamus mokinius mokantis(ys) mokytojas(ai).
6. **2018 M. PATIKRINIME DALYVAUJANČIOS ROKIŠKIO RAJONO SAVIVALDYBĖS MOKYKLOS, KLASĖS IR MOKINIŲ SKAIČIUS⃰**

|  |  |  |  |  |  |  |
| --- | --- | --- | --- | --- | --- | --- |
| Eil.Nr. | Mokyklos pavadinimas | 2 klasė  mokiniai | 4 klasė  mokiniai | 6 klasė  mokiniai | 8 klasė  mokiniai | Iš viso mokinių |
| 1. | Rokiškio mokykla-darželis „Ąžuoliukas“190238290 | 22 | 19 | - | - | 41 |
| 2. | Rokiškio r. Kavoliškio mokykla-daželis 190246052 | 8 | 10 | - | - | 18 |
| 3. | Rokiškio r. Pandėlio pradinė mokykla 301843654 | 25 | 20 | - | - | 45 |
|  | Kazliškio ikimokyklinio ir pradinio ugdymo skyrius | 2 | 5 | - | - | 7 |
| 4. | Rokiškio Juozo Tūbelio progimnazija 190249358 | 65 | 54 | 85 | 93 | 297 |
| 5. | Rokiškio Senamiesčio progimnazija 190248822 | 44 | 32 | 47 | 40 | 163 |
|  | Laibgalių ikimokyklinio ir pradinio ugdymo skyrius | 4 | 3 | - | - | 7 |
| 6. | Rokiškio r. Panemunėlio pagrindinė mokykla 190251195 | 4 | 8 | 11 | 7 | 30 |
| 7. | Rokiškio r. Kriaunų pagrindinė mokykla 190250321 | 1 | 4 | 4 | 11 | 20 |
| 8. | Rokiškio r. Jūžintų Juozo Otto Širvydo pagrindinė mokykla 190249881 | 7 | 8 | 13 | 7 | 35 |
| 9. | Rokiškio r. Juodupės gimnazija 190249696 | 20 | 18 | 24 | 32 | 94 |
| 10. | Rokiškio r. Kamajų Antano Strazdo gimnazija 190250136 | 15 | 20 | 8 | 24 | 67 |
| 11. | Rokiškio r. Obelių gimnazija 290250660 | 17 | 14 | 20 | 29 | 80 |
| 12. | Rokiškio r. Pandėlio gimnazija 301843565 | - | - | 26 | 29 | 55 |
| 13. | Rokiškio suaugusiųjų ir jaunimo mokymo centras 195270897 | - | - | 1 | 10 | 11 |
| Iš viso | | 234 | 215 | 239 | 282 | 970 |

**(⃰***mokinių skaičius iš Mokinių registro)*

1. **2018 M. NMPP VYKDYMO PAGRINDINIŲ DATŲ TVARKARAŠTIS**

|  |  |  |
| --- | --- | --- |
| **Nr.** | **Data** | **Vykdymo etapas** |
| 1. | Balandžio 3 d. | Mokyklų KELTAS paskyroje skelbiamas DIVEMO prisijungimo slaptažodis, skirtas mokinių dalyvausiančių testavime registracijai. |
| 2. | Balandžio 3 d. – 11 d. | **Mokinių sąrašų sutikrinimas.**  Mokyklos užregistruoja duomenų įvesties modulyje DIVEMO mokinius, kurie atliks testus. Sąrašus sutikrina kiekviena mokykla, savivaldybė šių mokinių sąrašų nemato. Patvirtinus mokinių sąrašus, **automatiškai kiekvienam mokiniui suteikiamas kodas.** |
| 3. | Iki balandžio 11 d. | Mokyklose paskiriami 4, 6, 8 kl. visų dalykų Patikrinimo vertintojai (esant reikalui sudaromos kelių Mokyklų jungtinės vertintojų grupės), vertintojų sąrašai išsiunčiami Rokiškio rajono savivaldybės už Patikrinimo organizavimą ir vykdymą atsakingam asmeniui. Savivaldybėje sudaroma 8 kl. gamtos mokslų centralizuoto vertinimo vertintojų grupė |
| 4. | Balandžio 16 d. | Savivaldybės KELTAS paskyroje pateikiami prisijungimo slaptažodžiai prie DIVEMO sistemos (kiekvienai mokyklai atskirai), skirti **mokinių testų įvertinimų suvedimui**, pateikiama duomenų įvedimo instrukcija ir bendrieji nurodymai testų pildymui. |
| 5. | Balandžio 16 d. – gegužės 4 d. | Patikrinimo vykdymas mokyklose. Savivaldybės KELTAS paskyroje ir mokyklų duomenų įvedimo paskyrose skelbiamos vertinimo instrukcijos pagal 1 lentelėje skelbiamą grafiką. |
| 6. | Balandžio 16 d. - gegužės 14 d. | 2, 4, 6, 8 kl. Patikrinimo testų vertinimas Mokyklose. |
| 7. | Balandžio 27 d. | 8 kl. gamtos mokslų testų centralizuotas vertinimas Rokiškio Švietimo centre, P.Širvio g. 1, Rokiškis. |
| 8. | Iki birželio 1 d. | 2 ir 4 klasės testų įvertinimų suvedimas į DIVEMO sistemą. |
| 9. | Nuo gegužės 9 d. | 2 ir 4 klasės mokinio, klasės ir mokyklos ataskaitų pateikimas. Ataskaitos skelbiamos savivaldybės ir mokyklų KELTAS paskyrose. |
| 10. | Iki birželio 8 d. | 6 ir 8 klasės testų įvertinimų suvedimas į DIVEMO sistemą. |
| 11. | Iki gegužės 11 d. | Mokinių užpildytų klausimynų pristatymas į NEC. |
| 12. | Nuo gegužės 10 d. | 6 ir 8 klasės mokinio ir mokyklos ataskaitų pateikimas. Ataskaitos skelbiamos savivaldybės ir mokyklų KELTAS paskyrose. |
| 13. | Spalio 25 d. | Išplėstinės ataskaitos savivaldybei pateikimas. Ataskaita ir jos priedai skelbiami savivaldybės KELTAS paskyroje. |
| 14. | Spalio 25 d. | Išplėstinės ataskaitos kiekvienai savivaldybės mokyklai pateikimas. Ataskaita ir jos priedai skelbiami kiekvienos mokyklos KELTAS paskyroje. |
| 15. | Iki lapkričio 30 d. | Savivaldybė savivaldybės interneto svetainėje [www.rokiskis.lt](http://www.rokiskis.lt) viešai skelbia informaciją apie Patikrinimo vykdymą ir apibendrintus rezultatus. |

1. 2018 m. testavimo grafikas ir trukmė

|  |  |  |  |
| --- | --- | --- | --- |
| **Nurodyto dalyko/ugdymo srities NMPP testas** | Testo pildymo trukmė | Rekomenduojama testų vykdymo data (rekomenduojama testavimo valanda – nurodytos dienos 9 val.) | Vertinimo instrukcijų paskelbimo KELTO sistemoje data  (nurodytos dienos 12 val.) |
| **2 KLASĖ** | | | |
| **RAŠYMAS, 1 dalis (teksto kūrimas)** | apie 45 min.*\** | Balandžio 23 d. | Balandžio 23 d. |
| **SKAITYMAS** | apie 45 min.*\** | Gegužės 2 d. | Gegužės 2 d. |
| **RAŠYMAS, 2 dalis (kalbos sistema)** | apie 45 min.*\** | Gegužės 4 d. | Gegužės 4 d. |
| **MATEMATIKA** | apie 45 min.*\** | Balandžio 25 d. | Balandžio 25 d. |
| **4 KLASĖ** | | | |
| **RAŠYMAS** | 45 min. | Balandžio 23 d. | Balandžio 23 d. |
| **SKAITYMAS** | 45 min. | Gegužės 2 d. | Gegužės 2 d. |
| **MATEMATIKA** | 45 min. | Balandžio 25 d. | Balandžio 25 d. |
| **PASAULIO PAŽINIMAS** | 45 min. | Gegužės 4 d. | Gegužės 4 d. |
| **6 KLASĖ** | | | |
| **RAŠYMAS** | 45 min. | Balandžio 17 d. | Balandžio 17 d. |
| **SKAITYMAS** | 45 min. | Balandžio 19 d. | Balandžio 19 d. |
| **MATEMATIKA** | 45 min. | Balandžio 25 d. | Balandžio 25 d. |
| **8 KLASĖ** | | | |
| **RAŠYMAS** | 60 min. | Balandžio 16 d. | Balandžio 16 d. |
| **SKAITYMAS** | 60 min. | Balandžio 20 d. | Balandžio 20 d. |
| **MATEMATIKA** | 60 min. | Balandžio 18 d. | Balandžio 18 d. |
| **SOCIALINIAI MOKSLAI** | 60 min. | Balandžio 24 d. | Balandžio 24 d. |
| **GAMTOS MOKSLAI** | 60 min. | Balandžio 26 d. | Balandžio 26 d. |

1. **SAVIVALDYBĖS ĮSIPAREIGOJIMAI**
2. Iki 2018 m. balandžio 1 d. parengia ir savivaldybės interneto svetainėje [www.rokiskis.lt](http://www.rokiskis.lt) paskelbia Patikrinimo organizavimo, vykdymo ir vertinimo Rokiškio rajono savivaldybėje 2018 metais tvarkos aprašą ir skiria asmenį, atsakingą už Nacionalinio mokinių pasiekimų patikrinimo organizavimą ir vykdymą Rokiškio r. savivaldybėje.
   1. Iki 2018 m. balandžio 15 d. iš nacionalinio egzaminų centro (toliau- NEC) pasiima supakuotus klausimynų ir testų sąsiuvinius visų Patikrinime dalyvaujančių savivaldybės mokyklų 2, 4, 6 ir 8 klasių mokiniams, patikrina, ar gauta visa reikiama medžiaga.
   2. Užtikrina neatplėštos Patikrinimo medžiagos saugojimą savivaldybėje iki nurodytos atitinkamos klasės ir atitinkamo dalyko testavimo datos bei sklandų Patikrinimo sąsiuvinių perdavimą mokykloms.
   3. Laikantis Aprašo 6 p. nustatyto grafiko, kiekvieno Patikrinimo testo vykdymo dienos ryte perduoda mokyklų vadovams arba mokyklų Patikrinimo vykdymo administratoriams neatplėštus atitinkamo Patikrinimo testo ir/ar klausimyno sąsiuvinių paketus, skirtus 2, 4, 6 ir 8 klasėms.
   4. 2018 m. balandžio 27 d. organizuoja centralizuotą 8 kl. gamtos mokslų Patikrinimo darbų vertinimą, užtikrina sklandų vertintojų grupės darbą, vykdo vertinimo stebėseną.
   5. Iki 2018 m. gegužės 11 d. pristato į NEC 4, 6 ir 8 klasių mokinių užpildytus klausimynus be mokinių pavardžių.
   6. Iki 2018 m. rugsėjo 30 d. užpildo ir pateikia NEC nustatytos formos ataskaitą.
   7. Iki 2018 m. lapkričio 30 d. organizuoja Patikrinimo rezultatų pristatymus ir aptarimus savivaldybėje ir mokyklose.
   8. Iki 2018 m. lapkričio 30 d. viešai paskelbia savivaldybės interneto svetainėje [www.rokiskis.lt](http://www.rokiskis.lt) apibendrintą savivaldybės ataskaitą apie Patikrinimo vykdymą ir rezultatus;
   9. užtikrina, kad Patikrinimo duomenys Rokiškio r. savivaldybės mokyklose būtų naudojami pagrįstiems sprendimams priimti ir bendradarbiavimui visais lygmenimis siekiant ugdymo kokybės.
3. **INFORMAVIMAS APIE PATIKRINIMO VYKDYMĄ MOKYKLOSE IR DUOMENŲ REZULTATŲ PANAUDOJIMAS**
4. Iki 2018 m. balandžio 10 d. mokyklų vykdančių pradinio ir/ar pagrindinio ugdymo I dalies programas (toliau- Mokyklos), vadovai supažindina mokytojus, mokinius, jų tėvus/ globėjus apie 2018 m. vyksiantį 2, 4, 6 ir 8 klasių mokinių Patikrinimą, testavimo vykdymo grafiku ir vertinimo tvarka.
5. Iki 2018 m. balandžio 10 d. Mokyklų vadovai informuoja mokinių tėvus (globėjus, rūpintojus) laikantis Lietuvos Respublikos asmens duomenų teisinės apsaugos įstatymo 5 straipsnio 1 dalies reikalavimų, kad atliekant mokymosi pasiekimų vertinimą bus naudojami mokinių klausimynai, kurių duomenys būtini apskaičiuojant mokyklai svarbius rodiklius ir sudaro tėvams/globėjams galimybę susipažinti su klausimynų turiniu (<http://www.nec.lt/342/>). Ir surenka mokinių tėvų parašus dėl sutikimo vaikams pildyti klausimynus. Pasirašyti mokinių tėvų sutikimai saugomi Mokyklose.
6. Pasibaigus Patikrinimui ir duomenų apdorojimui, Mokyklų vadovai ar/ir mokytojai nustatyta tvarka supažindina mokinius ir jų tėvus/globėjus su mokinių mokymosi pasiekimų ataskaitomis (profiliais) ne vėliau kaip per 5 dienas nuo ataskaitų (profilių) paskelbimo KELTO paskyroje.
7. Mokyklų vadovai užtikrina, kad Patikrinimų rezultatų duomenys būtų patikimi, tikslingai naudojami planuojant Mokyklos sekančių mokslo metų ugdomąją veiklą, ugdymo kokybės gerinimą, pagalbos mokiniams teikimą.
8. **TESTAVIMO PASIRUOŠIMO VEIKSMŲ ATLIKIMAS MOKYKLOSE**
9. Iki 2018 m. balandžio 10 d. Mokyklų vadovai paskiria šiuos atsakingus asmenis: Patikrinimo vykdymo administratorių(-ius) ir testavimo vykdytojus; 4, 6, 8 kl. testų visų dalykų darbų vertintojus ir atsakingą(-us) asmenį(-is)⃰ už mokinių sąrašų tikslinimą bei rezultatų suvedimą DIVEMO sistemoje *(⃰nebūtina, jeigu tai mokykloje bus pavesta atlikti Patikrinimo vykdymo administratoriui);*
   1. 2 klasių vykdytojais skiriami šios klasės mokinius mokantys mokytojai;
   2. 4 klasių vykdytojais gali būti skiriami 1, 3 klasėse dirbantys mokytojai arba vyresnėse klasėse dirbantys mokytojai;
   3. 6, 8 kl. kiekvieno testo vykdytojais skiriami ne testuojamo, o kito mokomojo dalyko mokytojai (*esant galimybei vykdytojais skiriami testuojamų mokinių nemokantys mokytojai).*
10. Iki 2018 m. balandžio 13 d. Mokyklų vadovai supažindina Patikrinimo vykdymo administratorių(-ius) ir vykdytojus su mokinių kodų užrašymu, administratoriaus(-ių) ir vykdytojų veiksmais vykdant testavimą.
11. Mokyklų vadovai ir/ar vykdymo administratorius(iai) Mokyklose užtikrina Patikrinimo vykdymo patikimumą, vykdyto testavimo stebėseną.
12. 2018 m. patikrinimo darbų (testų) vertinimas, išskyrus 8 kl. gamtos mokslų, vyks Mokyklose.
    1. Patikrinimo darbų vertintojų vardiniai sąrašai Mokyklose tvirtinami iki 2018 m. balandžio 10 d., įsakymų kopijos iki 2018 m. balandžio 11 d. išsiunčiamos Rokiškio rajono savivaldybės už Patikrinimo organizavimą ir vykdymą atsakingam asmeniui;
    2. kiekvieno dalyko testo vertintojais turi būti skiriami ne mažiau kaip du atitinkamo dalyko mokytojai (*kiekvieną testą turi įvertinti ne mažiau kaip 2 atitinkamo dalyko mokytojai ir abu pasirašyti kiekviename vertintame sąsiuvinyje).*
    3. Mokyklose, kuriose dėl mažo mokytojų skaičiaus nėra galimybės paskirti dviejų atitinkamo dalyko mokytojų Patikrinimo darbų vertintojais, Mokyklų direktoriai gali sudaryti jungtines vertintojų grupes iš kelių testavime dalyvaujančių Mokyklų mokytojų. Tokiu atveju Mokyklų vadovai susitaria, kurioje Mokykloje vyks mokinių darbų vertinimas bei užtikriną sklandų darbų perdavimą vertintojams.
    4. 8 kl. gamtos mokslų Patikrinimo darbai dėl mažo fizikos, chemijos, biologijos mokytojų skaičiaus rajono mokyklose, vertinami centralizuotai 2018 m. balandžio 27 d. Rokiškio Švietimo centre (P.Širvio g. 1, Rokiškis);
    5. 8 kl. gamtos mokslų Patikrinimo vertinimo komisijos sudėtis iki 2018 m. balandžio 10 d. tvirtinama Rokiškio r. savivaldybės administracijos direktoriaus įsakymu iš Mokyklų deleguotų fizikos, chemijos ir biologijos mokytojų.
    6. visų dalykų, išskyrus 8 kl. gamtos mokslų, 4, 6, 8 kl. Patikrinimo darbų vertinimo laikas mokyklose pasirenkamas kiekvienos Mokyklos nuožiūra *(gali būti vykdomas tą pačią dieną po kiekvieno testo arba pasirinktą kitą dieną, arba pasibaigus visam testavimo laikotarpiui),* tačiau visų Patikrinimo vertinimas visose Mokyklose turi būti baigtas ne vėliau kaip iki 2018 m. gegužės 14 d..
    7. Siekiant patikimų Patikrinimo rezultatų, Mokyklų vadovai ir/ar Patikrinimo administratorius(iai) privalo supažindinti savo Mokyklos mokytojus, kurie vertins Patikrinimo testus, su vertinimo instrukcijomis, užtikrinti sklandų vertintojų darbą, vykdyti vertintojų darbo stebėseną Mokyklose.
13. Mokyklų vadovai yra tiesiogiai atsakingi už Patikrinimo darbų konfidencialumą, saugojimą iki juos atiduodant vertintojams ir po vertinimo iki rezultatų suvedimo į DIVEMO.
14. **TESTAVIMO VYKDYMAS, VERTINIMAS IR TESTŲ REZULTATŲ SUVEDIMAS**
15. Vadovaujantis 2018 m. Patikrinimo *(šios tvarkos 6 p.)* grafiku, kiekvieno testo vykdymo dieną nuo 7:30 val. Mokyklų vadovai arba paskirti mokyklų administratoriai pasiima testus/klausimynus, supakuotus nepažeistuose plastikiniuose vokuose iš Rokiškio rajono savivaldybės už Patikrinimo organizavimą ir vykdymą atsakingo asmens ir pasirašo testų/klausimynų išdavimo lape.
16. Paskirtas administratorius Mokykloje iš DIVEMO sistemos išsispausdina vardinį mokinių sąrašą su mokiniams sugeneruotais kodais (*tas pats mokinio kodas bus naudojamas visiems to mokinio testams ir klausimynams identifikuoti).*
17. Kiekvieno testo arba klausimyno vykdymo dieną paskirtas administratorius kartu su vykdytojais atplėšia vokus ir, naudodamiesi sąrašais, kiekvieno testo sąsiuvinio pirmajame lape, tam skirtuose langeliuose užrašo (ant klausimyno užklijuoja) mokinio kodą (*ant sąsiuvinių nerašoma mokinio klasė, vardas ir pavardė*!); išdalina mokiniams užkoduotus jų testų ir/ar klausimynų sąsiuvinius, perskaito mokiniams „Bendruosius nurodymus“ ir skelbia testavimo ar klausimyno pildymo pradžią.
18. 4 ir 6 klasei turi būti skiriama 45 min., o 8 klasei – 60 min.; 2 klasei skiriama apie 45 min., tačiau esant poreikiui, šis laikas gali būti pratęstas iki 55 min..
19. Praėjus atitinkamai 2, 4, 6 klasei 40, 8 klasei - 55 minutėms, testo vykdytojas turi pranešti mokiniams, kad jiems liko dirbti 5 minutės.
20. Jeigu testavimo metu atsitiktų, jog kai kurie mokiniai testą užpildytų anksčiau už kitus, vykdytojas turi paprašyti mokinio dar kartą peržvelgti savo atliktą darbą, pasitikrinti, ar tikrai viską atliko. Mokiniai, užbaigę, pasitikrinę ir atidavę darbą vykdytojui, turi teisę išeiti iš testavimo patalpos anksčiau nustatyto laiko.
21. Pasibaigus kiekvieno dalyko testavimui ar klausimynų pildymui, Mokyklų Patikrinimo administratoriai surenka užpildytus testų ar klausimynų sąsiuvinius, sudeda juos į tuos pačius vokus, kuriuose buvo gauti, į vokus įdeda tiek vertinimo lapų kopijų, kiek yra mokinių užpildytų sąsiuvinių ir perduoda darbus Mokyklų vadovams.
22. 2018 m. balandžio 26 d. užpildytus 8 kl. gamtos mokslų testus Mokyklų vadovai arba jų paskirti Patikrinimo administratoriai iki 16.30 val. pristato Rokiškio rajono savivaldybės už Patikrinimo organizavimą ir vykdymą atsakingam asmeniui, kuris 2018 m. balandžio 27 d. 9.00 val. darbus perduoda centralizuotai 8 kl. gamtos mokslų vertintojų komisijai.
23. Balandžio 30 d. Mokyklų vadovai pasiima ištaisytus 8 kl gamtos mokslų mokinių darbus iš Rokiškio rajono savivaldybės už Patikrinimo organizavimą ir vykdymą atsakingo asmens ir užtikrina šio testo rezultatų suvedimą į DIVEMO iki 2018 m. birželio 8 d..
24. 4, 6 ir 8 klasių mokinių Patikrinimų darbų vertinimas organizuojamas Mokyklose iki 2018 m. gegužės 14 d.;
    1. paskirti testų vertintojai Mokyklose privalo vadovautis NEC parengtomis kiekvieno testo vertinimo instrukcijomis ir mokinių darbus vertinti pagal instrukcijose pateiktus aprašymus. Esant neaiškumas ir/ar nesutarimui dėl konkrečios užduoties vertinimo, Mokykla tiesiogiai gali kreiptis į NEC darbuotojus dėl vieno ar kito atsakymo interpretavimo;
    2. testų sąsiuvinyje prie kiekvienos užduoties dešinėje lapo pusėje (paraštėje) atspausdintame langelyje, skirtame vertintojui, kuriame vertintojai bendru sutarimu įrašo, kiek tos užduoties taškų mokinys surinko. Virš langelio esantys rutuliukai parodo, kiek maksimaliai taškų galima surinkti pilnai atlikus šią užduotį *(vienas rutuliukas reiškia, kad mokinys gali surinkti 1 arba 0 taškų, du rutuliukai reiškia, kad mokinys gali surinkti 2, 1 arba 0 taškų, ir t.t.);*
    3. langeliuose vertintojai gali įrašyti **tik sveikąjį skaičių**, t.y. mokiniai gali surinkti 0, 1, 2, 3 ir t.t. taškus, galimybės surinkti pusę taško ar kitą dalį taško nėra;
    4. baigę vertinimą testų vertintojai, vieni arba padedant Patikrinimo vykdymo administratoriui, kiekvienos užduoties surinktus taškus ir mokinio kodą perrašo į vertinimo lapą;
    5. iki gegužės 14 d. visų testų vertintojai privalo grąžinti visus įvertintus testų sąsiuvinius su vertinimo lapais Mokyklos direktoriui arba Patikrinimo vykdymo administratoriui.
25. Ne vėliau kaip nuo 2018 m. gegužės 15 d. Mokyklų vadovai arba Patikrinimo vykdymo administratoriai inicijuoja rezultatų suvedimą į DIVEMO sistemą <http://krs.nec.lt/divemo> savo Mokyklose.
26. Už mokinių testų rezultatų suvedimą DIVEMO sistemoje atsakingi Mokyklų vadovų paskirti asmenys, kurie vieni arba su kitų mokytojų pagalba, vadovaudamiesi duomenų suvedimo instrukcija⃰, suveda visų dalykų testų vertinimų rezultatus į DIVEMO sistemą: 2, 4 kl. – ne vėliau kaip iki birželio 1 d., 6, 8 kl. - ne vėliau kaip iki 2018 m. birželio 8 d. (⃰⃰*detali duomenų suvedimo instrukcija bus pateikta Mokyklų DIVEMO paskyrose nuo 2018 m. balandžio 16 d*.). Rekomenduojama duomenis suvesti kaip galima anksčiau, kad iki mokslo metų pabaigos mokytojai gautų sugeneruotus mokinių profilius ir suspėtų juos aptarti su mokiniais bei jų tėvais.
    1. Vienos Mokyklos mokinių testų įvertinimus vienu metu gali įvesti keli asmenys, besinaudojantys tuo pačiu DIVEMO prisijungimo slaptažodžiu.
    2. Duomenų įvedimo modulyje DIVEMO bus galima koreguoti ar ištrinti jau suvestus įrašus, t.y. – taisyti suvestus duomenis iki kol nebus patvirtintas duomenų įvedimas.
    3. Duomenų įvedimo pabaiga fiksuojama paspaudus mygtuką *PATVIRTINTI*. Po šio veiksmo galimybės koreguoti suvestus duomenis nebebus. Kilus nesklandumams – kreiptis į NEC atstovę Viliją Jauševičiūtę, el.p. [vilija.jaruseviciute@nec.lt](mailto:vilija.jaruseviciute@nec.lt), tel. 8 5 210 2045. Suvedus Mokyklos atitinkamos klasės mokinių visų mokomųjų dalykų testų įvertinimus ir DIVEMO sistemoje patvirtinus įvertinimų suvedimus, yra fiksuojama (data ir laikas), kad atitinamos klasės duomenų suvedimas jau baigtas ir prasideda ataskaitų generavimas.
27. Visos sugeneruotos mokymosi pasiekimų ataskaitos bus automatiškai talpinamos Mokyklų ir savivaldybės KELTO paskyrose.
    1. Savivaldybė savo KELTAS paskyroje matys visų jai pavaldžių dalyvavusių mokyklų ir mokinių (be vardų ir pavardžių) ataskaitas. Šiose ataskaitose duomenys bus pateikti be mokinių vardų ir pavardžių (bus pateikiami tik mokinių kodai).
    2. Mokykla savo KELTAS paskyroje matys tik savo Mokyklos, klasių ir mokinių mokymosi pasiekimų ataskaitas. Mokyklai skirtoje kiekvieno mokinio ataskaitoje bus nurodytas testavime dalyvavusio mokinio vardas, pavardė ir kodas.
    3. Ataskaitose bus pateikiami lyginamieji Mokyklos/ klasės/ mokinio ir šalies rezultatai. Ataskaitose, kaip „šalies rezultatas“, bus naudojami nacionalinių mokinių pasiekimų tyrimų reprezentatyvios imties iš bendrojo ugdymo rezultatai (t.y. NMPP rezultatų ataskaitose visų Mokyklų, mokinių rezultatai lyginami su šalies mokinių rezultatais).
28. **REZULTATŲ SKELBIMAS IR PANAUDOJIMAS**
29. Kiekvieno mokinio ataskaitos informacija yra skirta Mokyklos administracijai, mokinį mokančiam mokytojui, pačiam mokiniui, jo tėvams. Mokyklų vadovai privalo užtikrinti, kad mokiniui pereinant mokytis į aukštesnę ugdymosi pakopą ir/arba į kitą mokyklą, kartu su kita informacija apie mokymosi pasiekimus, turi būti perduodama ir mokinio NMPP ataskaita.
30. Individuali mokinio NMPP rezultatų ataskaita pateikiama mokiniui ir jo tėvams/globėjams. Už ataskaitos pateikimą atsako Mokyklų vadovai.
31. NMPP rezultatų viešinimas – savivaldybės lygmeniu Mokyklų rezultatai skelbiami nuasmeninti (be Mokyklų pavadinimų) išskiriant bendras skirtingų ugdymo pakopų mokinių mokymosi tendencijas, mokymosi pagalbos poreikį, mokytojų kvalifikacijos kėlimo prioritetus.
32. Mokyklose priimti pagrįsti, konkretūs pedagogų susitarimai, skirti ugdymo kokybės užtikrinimui, Švietimo skyriui turi būti pateikiami kartu su Ugdymo planų projektais, t.y. ne vėliau kaip iki 2018 m. rugpjūčio 31 d..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_